तोरण शमशेर जङ्गबहादुर राणा
तोरण शम्शेर नेपाल प्रहरीको प्रथम महानिरिक्षक हुन् ।

बाल्यकाल 
तोरण शमशेर; वीर शमशेरका छोरा गेहेन्द्र शमशेरकी भित्रिनी पट्टिका नाति इन्द्र शमशेरका छोरा हुन् ।

सेवा

प्रहरी महानिरिक्षक 
२००७ सालको क्रान्ति पश्चात नेपालका विभिन्न भागमा छरिएर रहेका प्रहरी इकाईहरूलाई संगठित रूपमा परिचालन गर्न सन् १९५१ तिर प्रहरी प्रधान कार्यालयको स्थापना गरी प्रहरी प्रशासनको सम्पूर्ण जिम्मा प्रहरी महानिरीक्षकलाई लगाइएको थियो । तोरण शमशेर ज.ब.रा. पहिलो प्रहरी महानिरिक्षकका (IGP) रूपमा नियुक्त भएका थिए । ३ दिनभित्रै षड्यन्त्रको शिकार बने र दोस्रो महानिरीक्षकको रूपमा नर शमशेर जबरा आए ।

प्रधान सेनापति 
तोरण शमशेर २० मे १९५६ देखि २० मे १९६० सम्म प्रधानसेनापति रहे । उनी आफ्ना पुर्ववर्ती झैं श्रीपेच लगाउन चाहन्थे तर मातृकाप्रसाद कोइरालाले दिएनन्। राजा त्रिभुवनले उनको लागि विशेष टोपीको व्यवस्था गरेका थिए तर असन्तुष्ट रहेका तोरणले टोपी लगाउन मानेनन् र आफ्नो मुडुलो टाउको नै लिएर हिड्ने गर्थे ।

निर्माण समिति 
तोरण शम्शेर कान्ति राज पथ निर्माण समितिका अध्यक्ष थिए । र कान्ति राजपथको उत्घाटन समारोहमा उनले राजा महेन्द्रबाट ॐ राम पट्ट तक्मा पाएका थिए ।  उनी पूर्व पश्चिम राजमार्ग निर्माण समितिको समेत सदस्य थिए ।

सन्दर्भहरू 

नेपाली सेनाका प्रधान सेनापतिहरू
श्रेणी :गोरखा दक्षिण बाहु
वीरशमशेर खलक

नेपाल प्रहरीका महानिरीक्षकहरू
जीवनी
नेपाल प्रहरी
नेपाली राजनीतिज्ञहरू
नेपालका पूर्व प्रहरी महानिरीक्षकहरू
सन् १९०४ मा जन्म